**169/2021. (XI.22.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és az AGORA Savaria Kulturális és Médiaközpont Nonprofit Kft. Alapító Okiratának módosításáról szóló X. határozati javaslatot **az alábbi kiegészítéssel javasolja a Közgyűlésnek elfogadásra:**

**Az Alapító Okirat 8.3. b) pontja, amely a társaság „Üzletszerű gazdasági tevékenységeit” tartalmazza, egészüljön ki a következő két tevékenységgel:**

**„47.99 Egyéb nem bolti, piaci kiskereskedelem**

**79.90 Egyéb foglalás”**

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2021. november 25.